**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_ 2025

**RAPORT DE SPECIALITATE**

la proiectul de hotărâre pentru modificare şi completarea Anexelor nr. 3 şi nr. 4 la Hotărârea Consiliului Local nr. 17/14.02.2025 privind aprobarea Studiului de oportunitate și a modalității de gestiune a serviciului transport public local, a Regulamentului, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc -Sadova” si de aprobare a tarifului maxim acceptat pe călătorie aplicabil transportului public

local de persoane

 Compartimentul juridic primind spre analiză proiectul de hotărâre pentru modificare şi completarea Anexelor nr. 3 şi nr. 4 la Hotărârea Consiliului Local nr. 17/14.02.2025 privind aprobarea Studiului de oportunitate și a modalității de gestiune a serviciului transport public local, a Regulamentului, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc -Sadova” si de aprobare a tarifului maxim acceptat pe călătorie aplicabil transportului public

local de persoane, menţionează următoarele:

 Potrivit prevederilor art. 10 alin. (1) lit. b) si alin. (2) din Ordonanța Guvernului nr. 71/2002 privind organizarea şi funcționarea serviciilor publice de administrare a domeniului public şi privat de interes local, cu modificările şi completările ulterioare, alegerea formei de gestiune delegată a serviciilor de administrare a domeniului public şi privat se face prin hotărâre a consiliului local.

 În temeiul dispoziţiilor art. 17 alin. (1) lit. l) și art. 231 alin. (1) din Legea serviciilor de transport public local nr. 92/2007, cu modificările şi completările ulterioare, consiliile locale au atribuții privind aprobarea normelor locale şi a regulamentelor serviciilor publice de transport local, iar documentația de atribuire a contractelor de delegare a gestiunii serviciilor publice de transport călători se întocmește de autoritatea de transport şi se aprobă prin hotărâre a autorității locale competente.

Art. 24 alin. (1) și art. 26 din același act normativ prevede că, serviciul public de transport local de persoane prin curse regulate efectuat cu autovehicule se realizează prin hotărâre de dare în administrare sau prin contract de delegare a gestiunii și conținutul contractului de delegare a gestiunii va fi stabilit prin documentația delegării gestiunii, în conformitate cu prevederile Legii nr. 51/2006.

 În conformitate prevederile art. 8 alin. (1) lit. d), lit. d1) și lit. i) din Legea serviciilor comunitare de utilități publice nr. 51/2006, republicată, cu modificările şi completările ulterioare, în exercitarea competențelor şi atribuțiilor ce le revin în sfera serviciilor de utilități publice, autoritățile deliberative ale administrației publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu: alegerea modalității de gestiune a serviciilor de utilități publice şi darea în administrare sau, după caz, punerea la dispoziţie a sistemelor de utilităţi publice destinate furnizării/prestării acestora, aprobarea documentației de atribuire, care va include obligatoriu proiectul contractului de delegare a gestiunii ce urmează a fi atribuit şi anexele obligatorii la acestea - în cazul gestiunii delegate, elaborarea şi aprobarea regulamentelor serviciilor, a caietelor de sarcini, a contractelor de furnizare/prestare a serviciilor şi a altor acte normative locale referitoare la serviciile de utilităţi publice, pe baza regulamentelor-cadru, a caietelor de sarcini-cadru şi a contractelor-cadru de furnizare/prestare ori a altor reglementări-cadru elaborate şi aprobate de autoritățile de reglementare competente.

 De asemenea, conform art. 129 alin. (2) lit. c) și lit. d), alin. (6) lit. a) și alin. (7) lit. n) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, Consiliul Local are atribuţii privind administrarea domeniului public al municipiului, gestionarea serviciilor de interes local, hotărăşte darea în administrare a serviciilor de interes local, în condiţiile legii şi asigură, potrivit competenței sale şi în condiţiile legii, cadrul necesar pentru furnizarea serviciilor publice de interes local privind serviciile comunitare de utilităţi publice de interes local.

 Având în vedere cele precizate, Compartimentul juridic consideră legal prezentul proiect de hotărâre.

 **CONSILIER JURIDIC**,

**Paul Petroaie**

PP/PP 2 ex.